Jessica Tandy

Jessie Alice «Jessica» Tandy (født 7. juni 1909, død 11. september 1994) var en engelsk-amerikansk skuespiller. Hun vant Oscar for beste kvinnelige hovedrolle for filmen På tur med Miss Daisy (1989) da hun var 80 år gammel. Hun spilte hovedrollen som Blanche i uroppføringen av Tennessee Williams' En sporvogn til begjær på Broadway i 1947.

Karriere 
Tandy var 16 år gammel da hun debuterte på teaterscenen i London i en oppsetning av Kong Henrik V. Som motspiller i den oppsetningen hadde hun Laurence Olivier. Hun har også vært med i en lang rekke britiske filmer. Tandy hadde sin amerikanske filmdebut i Det syvende kors (1944). Hun har også spilt i Dommens dal (1945), Grønne år (1946) og Dragonwyck (1946). Tandy ble nominert til en Tony Award i 1948 for rollen som Blanche Dubois i den opprinnelige Broadway-produksjonen av En sporvogn til Begjær, som ble regissert av Elia Kazan. Hun hadde en birolle i Alfred Hitchcocks film Fuglene (1963), og en Tony Award-vinnende opptreden i The Gin Game. Hun ble den eldste skuespilleren som ble tildelt Oscar for beste kvinnelige hovedrolle for rollen som Daisy Werthan i På tur med Miss Daisy (1989), som hun også vant BAFTA og Golden Globe for. Tandy har fått en stjerne på Hollywood Walk of Fame.

Privatliv 
Da Tandys ekteskap med Jack Hawkins tok slutt, flyttet hun til New York. Der møtte hun skuespilleren Hume Cronyn fra Canada. Han ble hennes andre ektemann, og de opptrådte flere ganger sammen på teater og TV. Paret fikk to barn sammen. Tandy ble amerikansk statsborger i 1952. Hun ble diagnostisert med eggstokkreft i 1990, men fortsatte å jobbe inntil kort tid før sin død. Tandy døde 11. september 1994, i sitt hjem i Easton i Connecticut.

Filmografi (utvalg)

Referanser

Eksterne lenker 
 
 
 
 
 

Engelske skuespillere
Skuespillere fra USA
Oscar-vinnere (hovedrolle)
BAFTA-vinnere
Emmy-vinnere
Tony Award-vinnere
Hollywood Walk of Fame
Personer fra USA født i England
Personer fra London